ເຢຍຣະມັນ ບຣາຊີລ ຊະນະຄູ່ຕໍ່ສູ້ ແລະມີສິດ ເຂົ້າໄປຫຼິ້ນ ໃນຮອບ 4 ທີມ (ວີດີໂອ)
ເຢຍຣະ​ມັນ ​ແລະ​ບຣາຊິ​ລ ຈະເຂົ້າໄປຫລິ້ນ ໃນຮອບ 4 ທີມ ຫລັງຈາກ ໄດ້ຊະນະຄູ່ຕໍ່ສູ້ ໃນການລົງສະໜາມ ໃນວັນສຸກວານນີ້.
ເຢຍຣະມັນ ແລະບຣາຊິລ ໄດ້ກຳຈັດຄູ່ແຂ່ງຂັນຂອງເຂົາເຈົ້າໄປ ແລ້ວ ຢູ່ການແຂ່ງຂັນເຕະບານໂລກ ຮອບ 8 ທິມ ໃນວັນສຸກວານ ນີ້ ຊຶ່ງເປັນການຈັດຕຽມ ການຕໍ່ສູ້ກັນຢ່າງຍິ່ງໃຫຍ່ໃນຮອບ 4 ທີມ ລະຫວ່າງອັນທີ່ຫລາຍໆຄົນເຊຶ່ອກັນວ່າ ສອງທີມມະຫາອຳນາດ ເຕະບານຂອງໂລກນັ້ນ ເຖິງຢ່າງໃດກໍດີ ບຣາຊິລຈະລົງຫຼິ້ນໂດຍປາດສະຈາກດາຣາທີ່ ໃຫຍ່ສຸດຂອງຕົນ ຕະຫລອດການແຂ່ງຂັນ ທ້າວ Neymar ຜູ້ທີ່ ສາມາດພັງປະຕູໄດ້ສີ່ເທຶ່ອຢູ່ໃນການແຂ່ງຂັນນັ້ນ ກະດູກສັນ ຫລັງຂອງລາວໄດ້ຫັກ ເວລານັກເຕະບານໂຄລອມເບຍ ທ້າວ Juan Zuniga ເອົາເຂົ່າຕຳ ທ້າວ Neymar ໃນນາທີສຸດທ້າຍ ຂອງ ການແຂ່ງຂັນ ຊຶ່ງບຣາຊິລ ໄດ້ຊະນະໄປ 2 ປະຕູຕໍ່ 1 ລາວໄດ້ຖືກ ຫາມອອກຈາກເດີ່ນ ບາດເຈັບຂອງທ້າວ Neymar ໄດ້ເກີດຂື້ນ ຫລັງຈາກທີ່ໄດ້ທຳຄະແນນ ທັງໝົດແລ້ວ ບຣາຊິລ ທີ່ໄດ້ເປັນແຊມມາແລ້ວຫ້າເທຶ່ອ ໄດ້ໃຊ້ການຍິງປະຕູ ໂດຍຜູ້ປ້ອງກັນສອງຄົນ ທ້າວ Thiago Silva ແລະ ທ້າວ David Luiz ເພຶ່ອເອົາຊະນະ Columbia ຢູ່ທີ່ເດີ່ນ Fortaleza ທ້າວ Silva ໄດ້ເຮັດຄະແນນໂດຍການໃຊ້ຫົວເຂົ່າໃນນາທີທີ 7 ຫລັງຈາກເຕະລູກແຈ ໂດຍ ດາຣາຍິງປະຕູ Neymar ທ້າວ Luiz ໄດ້ເຕະເຂົ້າປະຕູອີກເປັນ 2 ຕໍ່ 0 ໃນນາທີ ທີ 69 ໂດຍ ການເຕະລູກໂທດຢ່າງງົດງາມ ຊຶ່ງໝາກບານໄດ້ເຂົ້າໃກ້ໆທາງເທິງຕາໜ່າງປະຕູ ຢູ່ໃນນາທີ ທີ 80 ໂຄລອມເບຍ ສາມາດນຳມາຍັງເຫຼືອອີກນຶ່ງປະຕູ ເວລາທ້າວ James Rodriguez ໄດ້ເຮັດຄະແນນນຳໜ້າເປັນປະຕູທີ 6 ໃນການແຂ່ງຂັນຂອງລາວ ໂດຍການ ເຕະລູກໂທດ ໂຄລອມເບຍ ທີ່ສະເໝີກັບເນເທີແລນ ໃນການພັງປະຕູໄດ້ຫລາຍທີ່ສຸດໃນການ ແຂ່ງຂັນ ເຕະບານໂລກ ດ້ວຍ 12 ປະຕູນັ້ນ ໄດ້ເຂົ້າຫຼິ້ນໃນຮອບ 8 ທິມເປັນເທຶ່ອທຳອິດ ໃນຮອບແຂ່ງຂັນຄູ່ທຳອິດຂອງວັນສຸກວານນີ້ ເຢຍຣະມັນໄດ້ຊະນະຝຣັ່ງຊຶ່ງເປັນ ຄູ່ແຂ່ງໃນ ຢູໂຣບ 1 ປະຕູຕໍ່ 0 ຢູ່ທີ່ເດີ່ນນະຄອນ Rio de Janeiro ຜູ້ປ້ອງກັນເຢຍຣະມັນ ທ້າວ Mats Hummels ເຮັດຄະແນນໄດ້ໃນນາທີທີ 13 ຊຶ່ງເປັນພຽງ ປະຕູດຽວໃນການແຂ່ງຂັນຂອງເຄິ່ງເວລາທຳອິດ ລາວ ໄດ້ກະໂດດຂ້າມຜູ້ປ້ອງກັນ ຝຣັ່ງ ຈາກການເຕະລູກໂທດ ໂດຍເອົາຫົວຕຳໝາກບານເຂົ້າໄປໃນຕະໜ່າງປະຕູ ເຢຍຣະມັນ ກຳລັງຊອກຫາຊ່ອງທາງທີ່ຈະຄວ້າເອົາຕຳແໜ່ງແຊ້ມເຕະບານໂລກ ມາຄອງ ເປັນເທຶ່ອທີສີ່